کیتھرین ہیری

کیتھرین ہیری (انگریزی: Catherine Harry) ایک کمبوڈیائی نسوانی کارکن، ویڈیو بلاگر اور عوامی مقرر خاتون ہیں، جنھوں نے اپنے ویڈیو بلاگ اے ڈوز آف کیتھ (A Dose of Cath) کے ذریعے کمبوڈیا میں جنسی تعلیم، رضامندی (consent) اور صنفی مساوات کے موضوعات پر کھل کر گفتگو کی۔

 ابتدائی زندگی 
کیتھرین ہیری 1995ء میں پنوم پن، کمبوڈیا میں پیدا ہوئیں۔ بچپن ہی سے وہ معاشرتی ناہمواریوں اور صنفی عدم مساوات کے مسائل سے متاثر رہیں۔ انھوں نے مقامی اداروں میں تعلیم حاصل کی اور نوجوانی میں ہی صنفی مباحثے میں حصہ لینا شروع کیا۔ وہ اس ایقان میں پختہ تھیں کہ قدامت پسند اور روایتی سماج میں جب تک کہ گفتگو اور جدید اقدار کو شامل نہ کیا جائے،  خواتین کے ساتھ مناسب انصاف نہیں ہو سکتا ہے۔  اس مقصد کے لیے وہ مسلسل خواتین کو جدیدیت سے ہم کنار کرنے اور اپنے حقوق پر بولنے کے لیے   ابھارا کرتی  آ رہی ہیں۔https://www.obama.org/programs/leaders/asia-pacific/2022/catherine-harry

 پیشہ ورانہ زندگی 
کیتھرین نے 2017ء میں اے ڈوز آف کیتھ کے نام سے ایک ویڈیو بلاگ کا آغاز کیا، جس کا مقصد کمبوڈیا میں جنسی تعلیم اور خواتین کے حقوق سے متعلق مباحثے کو عام کرنا تھا۔ اس بلاگ کے ذریعے وہ نوجوانوں میں جنسی رضامندی، مانع حمل ذرائع، ثقافتی رویّے اور نسوانی خود مختاری جیسے

 اعزازات 
کیتھرین ہیری کو متعدد اعزازات سے نوازا گیا، جن میں سب سے نمایاں یہ ہیں:
 اوباما فاؤنڈیشن نے 2022ء میں انھیں ’’لیڈرز ایشیا پیسیفک‘‘ پروگرام کے لیے منتخب کیا۔
 2018ء میں فوربز نے انھیں ’’فوربز ایشیا کی 30 سال سے کم عمر کامیاب‘‘ فہرست میں شامل کیا، جنھوں نے صنفی مساوات اور ثقافتی تبدیلی کے لیے نمایاں خدمات انجام دیں۔

 اثرات 
کیتھرین کے کام نے کمبوڈیا کے نوجوانوں میں نسوانی شعور بیدار کیا۔ ان کے ویڈیوز نے جنسی تعلیم کے بارے میں معاشرتی گفتگو کو فروغ دیا اور خواتین کو اپنی آواز بلند کرنے کی تحریک دی۔ تاہم، انھیں سماجی دباؤ، آن لائن تنقید اور صنفی تعصبات کا سامنا بھی کرنا پڑا، مگر انھوں نے اپنی سرگرمی جاری رکھی۔

 سماجی اثر 
کیتھرین ہیری کی مہم نے کمبوڈیا میں می ٹو تحریک (#MeToo) کے ابھار میں ایک اہم کردار ادا کیا۔ ان کی وکالت نے اس بحث کو جنم دیا کہ خواتین کی عزت اور خود مختاری کو معاشرتی ترقی کے لیے بنیادی سمجھا جائے۔https://noguidebooks.com/cambodia-me-too/

 مزید دیکھیے 
 می ٹو تحریک (کمبوڈیا)
 کمبوڈیا میں خواتین

 حوالہ جات 

زمرہ:1995ء کی پیدائشیں
زمرہ:بقید حیات شخصیات
زمرہ:کمبوڈیائی شخصیات
زمرہ:نسائیت پسند بلحاظ نسل
زمرہ:خواتین بلاگرز